Edmārs Mednis

Edmārs Džons Mednis (; dzimis  Rīgā, miris  Kvīnsā) bija latviešu izcelsmes ASV šahists, starptautiskais lielmeistars (1980), galotņu teorētiķis un ievērojams šaha grāmatu autors.

 Biogrāfija 
E. Medņa vecāsmātes brālis Emilis Melngailis bija viens no sava laika labākajiem Latvijas šahistiem un viens no Šaha federācijas vadītājiem 1924. gadā, kad Latvijas šahisti ļoti veiksmīgi startēja šaha olimpiādē Parīzē, kā arī piedalījās latviešu gambīta izstrādē.

Otrā pasaules kara laikā (1944) Medņu ģimene devās bēgļu gaitās uz Vāciju, bet vēlāk (1950) izceļoja uz ASV. Edmārs izmācījās par ķīmijas inženieri, kādu laiku strādāja par brokeri, bet ievērību guva kā šahists un šaha grāmatu autors. Uzrakstījis 26 grāmatas par šahu un simtiem rakstu preses izdevumos, kopā ar Robertu Birnu anotējis daudzas šaha partijas nozīmīgajam izdevumam Chess Informant (Šahovski informator).

E. Mednis nomira 2002. gadā Vudsaidā (Kvīnsā, Ņujorkā, ASV).

 Nozīmīgākie panākumi 
 Pasaules junioru čempionātā 1955. gadā Antverpenē izcīnīja 2. vietu (aiz Borisa Spaska; viņu savstarpējā spēlē beidzās neizšķirti).
 14. ASV čempionātā (1961.12.17.-1962.01.04.) dalīja 3. vietu.1961/2 US Chess Championship
 15. ASV čempionātā (1961.12.16.-1962.01.03.) kļuva par pirmo (un šajās sacensībās vienīgo) spēlētāju, kas ASV čempionātā uzvarējis Bobiju Fišeru, kurš tobrīd bija jau četrkārtējs čempions un nebija zaudējis nevienā partijā ASV turnīros kopš 1957. gada.
 1962. gada šaha olimpiādē bija ASV izlases sastāvā.
 1979. gadā spēlēja FIDE starpzonu turnīrā Rīgā (turnīrā uzvarēja Mihails Tāls).World Chess Championship : 1979-81 cycle : 1979 Riga Interzonal
 2000. gadā uzņemts ASV Šaha slavas zālē.Edmar Mednis, 64, Chess Expert Famous for Once Beating Fischer — New York Times

 Atsauces 

 Ārējās saites 
 Edmāra Medņa partijas portālā chessgames.com 
 Edmāra Medņa partijas portālā 365chess.com 

Kategorija:Latvijas šahisti
Kategorija:ASV šahisti
Kategorija:Rīgā dzimušie
Kategorija:Trimdas latvieši